Amenda uriașă primită de o femeie care și-a pozat buletinul de vot.
Femeia din Medgidia, și-a fotografiat buletinul de vot, pe care era vizibilă opțiunea sa. Ulterior, a postat fotografia pe o rețea de socializare. Ea a fost amendată cu 4.500 de lei.
Femeia din Medgidia, județul Constanța, a fost amendată cu 4.500 de lei după ce și-a fotografiat votul și l-a distribuit pe rețelele de socializare.În Medgidia, oamenii legii au fost sesizați cu privire la faptul că o femeie și-ar fi fotografiat buletinul de vot cu opțiunea aleasă, până la ieșirea din cabina de vot, au anunțat reprezentanții Poliției Constanța.Ulterior, femeia ar fi postat fotografia pe o rețea de socializare."Din verificările efectuate s-a stabilit faptul că cele sesizate se confirmă. Femeia a fost sancționată contravențional cu amendă în valoare de 4.500 de lei, conform Legii nr. 208/2015", spune Andreea Muntean, purtător de cuvânt al Poliției Constanța.Tot în județul Constanța, un alt incident electoral a avut loc, de această dată, la Mangalia. Acolo, polițiștii s-au autosesizat cu privire la un caz de continuare a propagandei electorale, pe o rețea de socializare. Este vorba despre o femeie care a fost sancționată contravențional cu o amendă în valoare de 1.500 de lei.